CELEX: 62022TN0103
Language: ga
Date: 2022-02-22 00:00:00
Title: Cás T-103/22: Caingean arna tabhairt an 22 Feabhra 2022 – ON v an Coimisiún

10.5.2022   
            
            
               GA
            
            
               Iris Oifigiúil an Aontais Eorpaigh
            
            
               C 191/24
            
         
      Caingean arna tabhairt an 22 Feabhra 2022 – ON v an Coimisiún
      (Cás T-103/22)
      (2022/C 191/38)
      Teanga an cháis: an tSeicis
      
         Páirtithe
      
      
         Iarratasóir: ON (ionadaí: D. Mimrová, Dlíodóir)
      
         Cosantóir: An Coimisiún Eorpach
      
         An t-ordú atá á lorg
      
      Iarrann an t-iarratasóir ar an gCúirt Ghinearálta:
      
                  —
               
               
                  Rialachán Tarmligthe (AE) 2021/2288 ón gCoimisiún an 21 Nollaig 2021 lena leasaítear an Iarscríbhinn a ghabhann le Rialachán (AE) 2021/953 ó Pharlaimint na hEorpa agus ón gComhairle a mhéid a bhaineann le tréimhse inghlacthachta na ndeimhnithe vacsaínithe arna n-eisiúint i bhformáid Dheimhniú Digiteach COVID AE lena léirítear gur críochnaíodh an tsraith vacsaínithe phríomhúil (1) a chur ar neamhní ar na forais go sáraítear leis prionsabal na córa comhionainne, prionsabal an neamh-idirdhealaithe agus prionsabal na comhréireachta;
               
            
                  —
               
               
                  Rialachán Tarmligthe (AE) 2021/2288 a chur ar neamhní ó tharla go bhfuil sé gan bunús dlí de réir Airteagal 168 CFAE i ndail leis an tsláinte phoiblí a chosaint agus le freagairt an Aontais ar an mbagairt trasteorann atá á déanamh le paindéim COVID-19 ar an tsláinte araon;
               
            
                  —
               
               
                  a ordú don chosantóir na costais a íoc.
               
            
         Saincheisteanna dlí agus príomhargóintí.
      
      Mar thaca leis an gcaingean, maíonn an t-iarratasóir dhá shaincheist dlí.
      
                  1.
               
               
                  An chéad saincheist dlí lena n-éilítear gur sháraigh an Coimisiún na prionsabail ghinearálta seo a leanas de chuid dhlí an Chomhphobail trí Rialachán 2021/2288 a ghlacadh:
                  
                              —
                           
                           
                              prionsabal na córa comhionainne agus prionsabal an neamh-idirdhealaithe trí theorainn 270 lá ó chríoch na sraithe vacsaínithe príomhúla a chur ar an deimhniú vacsaínithe ar mhaithe le saorghluaiseacht a éascú do dhílseánaigh na ndeimhnithe vacsaínithe (eadhon, daoine a fuair an teanndáileog, a bhfuil imdhíonacht níos fearr acu i gcoinne athraitheach Omicron, de réir dealraimh), is é sin le rá, dream neamhchinntithe a fhágáil as raon feidhme an ghnímh atá faoi chonspóid de réir a n-aoise, a slite beatha, a stíle mhaireachtála nó de réir critéir eile (bíodh is go bhfuil siad vacsaínithe nó nach bhfuil siad vacsaínithe in aon chor), agus chuige sin go ndéantar idirdhealú ar ghrúpa mór daoine a bhfuil an tsraith vacsaínithe phríomhúil acu agus a raibh Covid orthu, cé gur léir ón bhfianaise eolaíoch go mbaineann baol níos lú nó den chineál céanna don tsochaí leis na daoine sin le “meascán imdhíonachta” maidir le hionfhabhtú a tharchur agus leis an ualach ar an tseirbhís sláinte ná le daoine a bhfuil a ndeimnithe digiteach gan srian fós bailí nó a eisiatar ó raon feidhme an bhirt atá faoi chonspóid agus atá saor ó ionfhabhtú ar bhonn de jure.
                           
                        
                              —
                           
                           
                              prionsabal na comhréireachta trí mhainneachtain cúiseanna a sholáthar atá bunaithe ar shonraí cáilíochtúla agus, i gcás inar féidir, ar shonraí cainníochtúla, i.e. trí mhainneachtain measúnú ceart a dhéanamh ar na sonraí eolaíocha atá ar fáil maidir le grúpaí daoine aonair a bhfuil baol ann go n-ionfhabhtódh siad daoine eile leis an ngalar, agus trí mhainneachtain údar cuí leis an bhfáth ar roghnaíodh an beart a roghnaíodh, lena gcuirtear teorainn le bailíocht dheimhnithe digiteacha COVID an Aontais go 270 lá ar a mhéid ón dáta a fhaightear an dáileog dheireanach den tsraith vacsaínithe phríomhúíl, an bealach is fearr chun cuspóirí an Aontais maidir leis an bhfreagairt ar phaindéim covid-19 agus ar shóchán SARS-CoV-2, ós rud é go gcothaíonn beart den sórt sin méadú ar chlúdach vacsaínithe den “teanndáileog” i measc an phobail gan na roghanna eile atá ar fáil a mheas (go bhfuil údar cuí leo).
                           
                        
            
                  2.
               
               
                  An dara saincheist dlí lena n-éilítear gur sháraigh an Coimisiún, trí Rialachán 2021/2288 a ghlacadh, na cumhachtaí a thugtar dó le hAirteagal 5(1) de Rialachán (AE) 2021/953 (2) trí bhailíocht an deimhnithe dhigitigh a theorannú in ionad an réimse sonraí a athrú “go statach” mar fhreagra ar éabhlóid víreas SARS-CoV- 2 agus an staid eipidéimeolaíochta reatha agus, chuige sin i gcomhthéacs, trí theorainneacha a leagan síos de facto ar fhreagairt an Aontais ar phaindéim COVID- 19 mar bhagairt sláinte trasteorann, gan an gníomh atá á chonspóid a bhunú ar bhonn dlíthiúil leordhóthanach faoi Airteagal 168 CFAE chun an tsláinte phoiblí a chosaint.
               
            
         (1)  IO 2021 L 458, lch. 459.
      
         (2)  Rialachán (AE) 2021/953 ó Pharlaimint na hEorpa agus ón gComhairle an 14 Meitheamh 2021 maidir le creat chun deimhnithe idir-inoibritheacha COVID-19 i ndáil le vacsaíniú, tástáil agus téarnamh (Deimhniú Digiteach COVID AE) a eisiúint agus a fhíorú, agus chun go nglacfaí leo, chun an tsaorghluaiseacht a éascú le linn phaindéim COVID-19 (IO 2021 L 211, lch. 1).